Diari Oficial de la Generalitat Valenciana


Sumari del DOGV 2064, del 09-07-1993 (1993/828608)

ORDRE de 21 de juny de 1933, de la Conselleria de Sanitat i Consum, per la qual aprova algunes delegacions d'atribucions en matèria de personal en favor de diferents òrgans d'aquesta conselleria i del Servei Valencià de Salut.
----------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/06/21/(4)/dof/vci/html**

### Dades del document

Número de DOGV
:   2064

Data del DOGV
:   09-07-1993

Secció del DOGV
:   DISPOSICIONS GENERALS

Número del document
:   1993/828608


Data del document
:   21-06-1993

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

Anàlisi jurídica

Ordre de 21 de juny de 1993, de la Conselleria de Sanitat i Consum, per la qual aprova algunes delegacions d'atribucions en matèria de personal en favor de diferents òrgans d'aquesta conselleria i del Servei Valencià de Salut.  
La publicació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, introdueix innovacions importants en matèria de delegacions d'atribucions, i cal ara que la normativa s'hi adapte.  
Això, junt amb l'experiència adquirida en el transcurs de la vigència de l?Ordre de 2 de desembre de 1991, sobre delegacions, i tenint present també que, per causa de les modificacions que va introduir el Decret 3/1993, de 25 de gener, en el Reglament Orgànic i Funcional de la Conselleria de Sanitat i Consum, la secretaria general va assumir funcions importants, fa que calga ara una actualització de les atribucions delegades en matèria de personal.  
Per tot això, a l'empara del que disposen l'article 68 de la Llei 5/1983, de 30 de desembre, de Govern Valencià, i l'apartat m) de l'article quart de l'Ordre de 22 de març de 1993, del Conseller de Sanitat i Consum, faig les delegacions, o les autoritzacions de les delegacions que conté aquesta ordre. Per tant,  
ORDENE  
Article primer  
Per delegació del Conseller o del Secretari General de la Conselleria de Sanitat i Consum, el Director del Servei Valencià de Salut, respecte a tot el personal que hi presta serveis, exercirà les competències següents:  
a) Fer propostes, a la Secretaria General de la Conselleria de Sanitat i Consum, de modificació de les plantilles de llocs de treball de personal sanitari, í emetre informes previs sobre les propostes que la secretaria general tramite.  
b) La convocatòria, després d'un informe de la Secretaria General de la conselleria, i la resolució de les proves selectives per a l'accés del "personal sanitari que es facen de forma centralitzada.  
c) El nomenament de personal sanitari fix.  
d) La formalització dels contractes de treball indefinits de personal sanitari.  
e) La convocatòria, amb l?informe previ de la Secretaria General de la conselleria, i la resolució dels concursos per a la provisió de llocs de treball de personal sanitari que es facen de forma centralitzada, a més dels nomenaments provisionals per a l?ocupació de llocs de treball en què s'exigesca titulació superior, i també aquells per als quals es propose personal dependent de distinta institució, sempre que siguen de necessitat inajonarble i no hi siga possible la substitució reglamentària per part de l?inferior immediat. S'exceptuen d'aquesta delegació els nomenaments provisionals dels gerents i el personal directiu de les àrees de salut i les institucions sanitaris.  
f) La concessió al personal sanitari d'ajudes per a: la participació en cursos i seminaris, l?elaboració de ponències, la realització de publicacions i altres activitats científiques, com també la concessió d'ajudes d'estudis.  
g) Acordar les comissions de serveis i autoritzar les que sol·liciten altres organismes, quan afecten personal sanitari.  
h) La incoació, instrucció i tramitació d'expedients disciplinaris al personal sanitari, i la imposició de sancions per faltes greus i molt greus. També, si cal, acordar l?establiment de qualssevol mesures de cautela sobre la persona inculpada.  
i) La concessió de permisos i llicències de durada superior a tres mesos.  
j) El nomenament o la contractació temporal del personal sanitari necessari per a cobrir les vacants que hi haja en les plantilles dependents del Servei Valencià de Salut, i també del personal sanitari vinculat temporalment per a atendre situacions extraordinàries o urgents d'acumulació de feina.  
k) L'acceptació de les renúncies als nomenaments de personal sanitari de caràcter fix, i la resolució de les sol·licituds de prorroga de les preses de possessió,  
Article segon  
Per delegació del conseller, del secretari general de la conselleria o del director del Servei Valencià de Salut, el secretari general d'aquest organisme exercirà les següents funcions:  
1. Respecte al personal que ocupe una destinació en els seus serveis centrals:  
a) La concessió de permisos i llicències que la legislació autonòmica atribueix als sots-secretaris i secretaris generals.  
b) La imposició de sancions per faltes lleus i la proposició, d'instruccions d'expedients disciplinaris per presumptes comissions de faltes greus o molt greus.  
c) L'extensió de les diligències de presa de possessió, incorporació o cessament.  
d) El control horari i de l'assistència.  
2. Respecte a tot el personal que preste els serveis en l?organisme:  
a) L'extensió de les diligències de presa de possessió i cessament per a les quals aquesta norma no delegue expressament altres òrgans.  
b) Els reingressos al servei actiu del personal sanitari quan no es dispose de reserva de plaga ni hagen de concedir-se mitjançant procediments regulats que n'atribuesquen la resolució a altres òrgans.  
e) La resolució de recursos ordinaris interposats contra actes de tràmit dels tribunals que hagen d'intervenir en les convocatòries de selecció o provisió de Llocs de treball de personal sanitari.  
Article tercer  
Per delegació del Conseller o del Secretari General de la Conselleria de Sanitat i Consum, el Cap de l'Àrea de Recursos Humans de la conselleria exercirà les següents funcions:  
1. Respecte a tot el personal sanitari que preste serveis en l'organisme, la declaració de les situacions administratives d'excedència especial en actiu i de situació especial en actiu, llevat de les que corresponguen per vinculació temporal a un altre lloc de treball bàsic per millora d'ocupació. I la declaració d'excedència forçosa, especial o de serveis especials del personal sanitari per exercici d'un càrrec públic.  
2. Respecte al personal que hi ocupe una destinació en els serveis centrals, la concessió de permisos i llicències que la legislació autonòmica atribueix als sots-secretaris o secretaris generals.  
Article quart .  
Per delegació del Conseller, del Secretari General de la Conselleria de Sanitat i Consum o del director de l'organisme, els directors territorials de la conselleria i, si és els cos, els gerents de les àrees de salut, exerciran les competències següents:  
1. Respecte a tot el personal sanitari destinat en llurs demarcacions respectives, les convocatòries de provisió o d'accés de caràcter periòdic que els siguen atribuïdes per la normativa, i les que es facen de forma descentralitzada.  
2. Respecte al personal de quota i als funcionaris tècnics de l?estat al servei de la sanitat local, metges, practicants i llevadores, mentre no s'integren en equips únics d'assistència especialitzada o equips d'atenció primària:  
a) El nomenament o la contractació temporal del personal necessari per a substituir personal amb dret a reserva del lloc de treball, així com la facultat d'acordar acumulacions amb caràcter transitori al titular d'un altre lloc de treball, i l?extensió de diligències de presa de possessió i de cessament.  
b) La concessió de les prestacions d'acció social d'ajuda per a la criança de fills menors de 6 anys, auxili per mort i del complement de pensió de jubilació.  
c) El reconeixement dels triennis i l'antiguitat a efectes retributius.  
d) El reconeixement dels serveis previs prestats en institucions sanitàries de la Seguretat Social i del nou còmput i valoració de triennis a conseqüència del reconeixement.  
e) La declaració de les situacions administratives de jubilació, d'excedència per a l'atenció de fills, d'excedència forçosa per servei militar i malaltia, d'excedència per aquestes causes, o de serveis especials per servei militar, i l?excedència voluntària, llevat que corresponga a l?exercici de dos llocs de treball incompatibles en el sector públic.  
1 la declaració de la situació especial en actiu del personal sanitari no facultatiu que corresponga per vinculació temporal a un altre lloc de treball bàsic per millora d'ocupació.  
3. Respecte al personal que ocupe llocs catalogats en les direccions territorials de la conselleria i al destinat en les gerències de les àrees de salut, exerciran les funcions següents:  
a) La concessió dels permisos i les llicències que la legislació atribuesca als sots-secretaris o secretaris generals.  
b) La imposició de sancions per faltes lleus i la proposició d'instrucció d'expedients disciplinaris per la comissió presumpta de faltes greus o molt greus.  
c) L'extensió de les diligències de presa de possessió, incorporació o cessament.  
d) El control horari i de l'assistència.  
Article cinquè  
Els gerents o directors de les institucions sanitàries exerciran les competències que s'indiquen en els aportats següents:  
1. Respecte a tot el personal sanitari de la seua demarcació:  
a) El control horari i de l'assistència.  
b)La concessió de permisos i llicències reglamentaris al personal sanitari, llevat dels de durada superior a tres mesos.  
e) La imposició de sancions per faltes lleus i la proposició d'instrucció d'expedients disciplinaris per faltes greus o molt greus.  
d) Els nomenaments provisionals, sempre que siguen de necessitat inajornable i que no hi siga possible la substitució reglamentària per part de l?inferior immediat, llevat del personal directiu i dels llocs de treball en què s'exigesca titulació superior.   
2. Respecte al personal sanitari de la seua demarcació respectiva, llevat del personal de quota i dels funcionaris tècnics de l?estat al servei de la sanitat local, metges, practicants i llevadores, mentre no s'integren en equips d'atenció especialitzada o d'atenció primària:  
a) La declaració de les situacions administratives de jubilació, d'excedència per a l'atenció de fills, d'excedència forçosa per servei militar o malaltia, d'excedència per aquestes causes, o de serveis especials per servei militar, i la d'excedència, voluntària, llevat que corresponga a l?exercici de dos llocs de treball incompatibles en el sector públic.  
I la declaració de la situació especial en actiu del personal estatutari no sanitari i sanitari no facultatiu que corresponga per vinculació temporal a un altre lloc de treball bàsic per millora d'ocupació.  
b) El nomenament o la contractació temporal del personal necessari per a cobrir les substitucions del personal amb dret a reserva del lloc de treball en les plantilles de la institució.  
c) El reconeixement dels triennis i l'antiguitat a efectes retributius.  
d) El reconeixement del serveis previs prestats en institucions sanitàries de la Seguretat Social i del nou còmput i valoració de triennis a conseqüència del reconeixement.  
e) L'extensió de les diligències de presa de possessió, incorporació o cessament.  
f) La concessió de les prestacions d'acció social d'ajuda per a la criança de fills menors de 6 anys, auxili per mort i del complement de jubilació.  
g) El reconeixement del dret a la percepció de les quanties que, com a millora de les prestacions de seguretat social, recull l'article 36, en relació amb el 45, de l?Estatut del Personal no Sanitari.  
DISPOSICIONS ADDICIONALS  
Primera  
1. En les resolucions i els actes que s'adopten per raó del que preveu aquesta ordre, es farà constar expressament que es dicten fent ús de les facultats per a les quals s'hi delega, i aquests actes posaran fi a la via administrativa en els mateixos casos i en els mateixos termes que correspondrien a l'actuació de l'òrgan que fa la delegació.  
2. Constarà igualment en tals actes i resolucions l?expressió que esgoten la via administrativa perquè s'hi tracta de matèria de personal, i que els escau una impugnació posterior mitjançant un recurs contenciós administratiu. Tot això llevat del supòsit previst per la llei de recurs ordinari front a actuacions dels tribunals, excepte també si l?oferiment d'acció hagués estat el de reclamació- prèvia a la via laboral.  
3. L'òrgan que fa la delegació serà el competent per a resoldre les reclamacions prèvies a la via laboral formulades contra els actes dictats arran de les delegacions assignades en aquesta ordre.  
4. D'altra banda, les reclamacions prèvies a la via judicial laboral que s'interposen contra actes i resolucions dictades en execució de competències delegades relacionades amb el règim retributiu del personal que preste serveis en el Servei Valencià de Salut seran resoltes pels directors territorials de la província respectiva, o els gerents d'àrea en el cas d'ells; excepte si es tracta de reclamacions l'objecte de les quals siga només la correcció d'errors materials o aritmètics o per queixes dels processos materials de tramitació de les nòmines que seran resolts pels òrgans responsables de la seua gestió.  
Quant a les reclamacions prèvies en matèria retributiva que substancie el personal que ocupe un lloc de treball en les direccions territorials, o gerències d'àrea si és el cos, seran resoltes pel director o gerent respectiu.  
Segona  
Les delegacions d'atribucions aprovades per aquesta ordre s'entenen sense perjudici de les facultats de l'òrgan que fa la delegació per a avocar el coneixement i la resolució de tots els assumptes que estime oportuns, i pot igualment revocar la delegació en qualsevol moment, d'acord amb el que estableix l'article 68.5 de la Llei de Govern Valencià.  
Tercera  
En cas de vacant, absència o malaltia dels titulars dels òrgans en què es deleguen, les facultats que comprenen les delegacions seran exercides pels òrgans a què en aqueixes circumstàncies correspondria efectuar la seua suplència i, si hi mancaven i respecte dels directors territorial de la conselleria o gerents d'àrees i els gerents o directors d'institucions sanitàries, pels caps d'àrea territorial del Servei Valencià de Salut o els secretaris de les àrees de salut i els directors de gestió i serveis generals o administradors d'institucions sanitàries, respectivament.  
Quarta  
Els gerents o directors d'institucions sanitàries tenen la competència per a l'assignació de llocs de treball bàsics de cada categoria, per a tot el personal amb destinació en els seus centres respectius.  
Cinquena  
Per delegació del Conseller de Sanitat i Consum, els membres dels tribunals, les juntes avaluadares, comissions de valoració d'altres òrgans col·legiats constituïts per a la selecció de personal o per a la provisió de llocs de treball, entre els quals hi haurà almenys un representant de la Conselleria de Sanitat i Consum, seran designats pel Secretari General de la Conselleria de Sanitat i Consum, a proposta del Director del Servei Valencià de Salut.  
Sisena  
Les delegacions aprovades per aquesta ordre en favor dels directors o gerents d'institucions sanitàries seran exercides pel Director del Centre de Transfusió de la Comunitat Valenciana respecte a tot el personal que hi preste serveis.  
DISPOSICIO DEROGATORIA  
Queden derogades totes les normes d'igual rang o inferior que s'oposen a aquesta i, en particular, l?Ordre de la Conselleria de Sanitat i Consum de 2 de desembre de 1991 (DOGV de 16.12.91), modificada per l?Ordre de 20 de maig de 1992 (DOGV de 16.06.92).  
València, 21 de juny de 1993  
El Conseller de Sanitat i Consum   
JOAQUIN COLOMER SALA


Còpia Permalink ELI